CELEX: 62007CJ0189
Language: lv
Date: 2008-12-22 00:00:00
Title: Tiesas spriedums (otrā palāta) 2008. gada 22.decembrī. # Eiropas Kopienu Komisija pret Spānijas Karalisti. # Valsts pienākumu neizpilde - Regula (EEK) Nr. 2847/93 - 2. panta 1. punkts un 31. panta 1. un 2. punkts - Regulas (EK) Nr. 2406/96 un 850/98 - Kontroles sistēma zivsaimniecības nozarē - Kopēji tirdzniecības standarti noteiktām precēm - Nepietiekama kontrole un inspekcijas - Piemērotu pasākumu, lai sodītu par pārkāpumiem, nepieņemšana - Sodu izpilde - Regulas normu vispārēja neizpilde - Papildu pierādījumu iesniegšana Tiesā, lai pamatotu pienākumu neizpildes vispārīgumu un pastāvīgumu - Pieļaujamība. # Lieta C-189/07.

Tiesas (otrā palāta) 2008. gada 22. decembra spriedums – Komisija/Spānija
      (lieta C‑189/07)
      Valsts pienākumu neizpilde – Regula (EEK) Nr. 2847/93 – 2. panta 1. punkts un 31. panta 1. un 2. punkts – Regulas (EK) Nr. 2406/96 un 850/98 – Kontroles sistēma zivsaimniecības nozarē – Kopēji tirdzniecības standarti noteiktām precēm – Nepietiekama kontrole un inspekcijas – Piemērotu pasākumu, lai sodītu par pārkāpumiem, nepieņemšana – Sodu izpilde – Regulas normu vispārēja neizpilde – Papildu pierādījumu iesniegšana Tiesā, lai pamatotu pienākumu neizpildes vispārīgumu un pastāvīgumu – Pieļaujamība
      1.                     Prasība sakarā ar valsts pienākumu neizpildi – Strīda priekšmets – Noteikšana pirmstiesas procedūras laikā – Regulas noteikumu
            vispārēja neizpilde (EKL 226. pants) (sal. ar 27.–31. punktu)
      2.                     Prasība sakarā ar valsts pienākumu neizpildi – Komisijas rīcības tiesības – Diskrecionārā vara – Objektīvs raksturs – Valsts
            pienākumu neizpildes cēlonis – Ietekmes neesamība (EKL 226. pants) (sal. ar 33. un 34. punktu)
      3.                     Zivsaimniecība – Jūras resursu saglabāšana – Pārbaudes pasākumi – Dalībvalstu kontroles un sodīšanas pienākumi – Piemērojamība
            (Padomes Regulas Nr. 2847/93 1. un 2. pants un 31. panta 2. punkts) (sal. ar 35.–40. punktu)
      4.                     Prasība sakarā ar valsts pienākumu neizpildi – Valsts pienākumu neizpildes pierādījums – Komisijas pienākums – Pieņēmumi –
            Nepieļaujamība (EKL 226. pants) (sal. ar 82. punktu)
      5.                     Zivsaimniecība – Jūras resursu saglabāšana – Zvejas kvotu sistēma – Pārbaudes pasākumi (Padomes Regulas Nr. 2847/93 31. pants)
            (sal. ar 124. punktu)
      Priekšmets
      
         
               Valsts pienākumu neizpilde – Padomes 1993. gada 12. oktobra Regulas (EEK) Nr. 2847/93, ar kuru izveido kontroles sistēmu,
                  kas piemērojama kopējai zivsaimniecības politikai (OV L 261, 1. lpp.), 2. panta 1. punkta un 31. panta 1. un 2. punkta pārkāpums
                  – Padomes 1996. gada 26. novembra Regulas (EK) Nr. 2406/96, ar ko paredz kopējus tirdzniecības standartus attiecībā uz noteiktiem
                  zivsaimniecības produktiem (OV L 334, 1. lpp.), un Padomes 1998. gada 30. marta Regulas (EK) Nr. 850/98 par zvejas resursu
                  saglabāšanu, izmantojot tehniskos līdzekļus jūras organismu mazuļu aizsardzībai (OV L 125, 1. lpp.), pārkāpums – Nepietiekama
                  kontrole – Atbilstošu pasākumu, lai sodītu par pārkāpumiem, neveikšana
               
            Rezolutīvā daļa:
      
         
                  1)
               
               
                  
               
               
                  	Spānijas Karaliste,
               
            –        savā teritorijā un ūdeņos, uz kuriem attiecas tās suverenitāte, neveicot pietiekamu zvejniecības, it īpaši sugu, uz kurām
         attiecas tiesību normas par minimālo izmēru atbilstoši Padomes 1998. gada 30. marta Regulai (EK) Nr. 850/98 par zvejas resursu
         saglabāšanu, izmantojot tehniskos līdzekļus jūras organismu mazuļu aizsardzībai, un Padomes 1996. gada 26. novembra Regulai (EK)
         Nr. 2406/96, ar ko paredz kopējus tirdzniecības standartus attiecībā uz noteiktiem zivsaimniecības produktiem, izkraušanas
         un pārdošanas kontroli un inspekciju un nenodrošinot vajadzīgos cilvēkresursus zvejniecības kontroles un inspekcijas veikšanai,
         kā arī
      
      –        ar vajadzīgo stingrību neveicot pasākumus, kas ir piemēroti, lai pret personām, kas vainojamas Kopienu tiesiskā regulējuma
         attiecībā uz zvejniecību pārkāpumos, vērstos, uzsākot galvenokārt administratīvas vai krimināltiesiskas procedūras un vainojamām
         personām uzliekot sodus ar atturošu iedarbību,
      
      nav izpildījusi pienākumus, kas tai uzlikti atbilstoši Padomes 1993. gada 12. oktobra Regulas (EEK) Nr. 2847/93, ar kuru izveido
         kontroles sistēmu, kas piemērojama kopējai zivsaimniecības politikai, kas ir grozīta ar Padomes 1998. gada 17. decembra Regulu (EK)
         Nr. 2846/98, 2. panta 1. punktam un 31. panta 1. un 2. punktam;
      
      
         
                  2)
               
               
                  
               
               
                  	pārējā daļā prasību noraidīt;
               
            
         
                  3)
               
               
                  
               
               
                  	Spānijas Karaliste atlīdzina tiesāšanās izdevumus.